**ОБЩИНА ПЕТРИЧ, ОБЛАСТ БЛАГОЕВГРАД, РЕПУБЛИКА БЪЛГАРИЯ**

2850 Петрич, ул.“Цар Борис III” № 24, тел.: +359(0)745 69112, факс: +359(0)745 62090

e-mail: oa\_petrich@mbox.contact.bg, www.petrich.egov.bg



**З А П О В Е Д**

**№ ІІІ – ФСО - 214**

**гр. Петрич, 06.06.2019 г.**

На основание чл. 44, ал.1, т.1 и ал. 2 от ЗМСМА чл. 35, ал. 6 от ЗОС, чл.86,ал.1 от Наредбата за реда за придобиване, управление и разпореждане с общинско имущество и във връзка с влязло в сила Решение № 1177 от протокол № 42/05.04.2019 г. на Общински съвет гр. Петрич и протокол за проведен публичен търг с явно наддаване от 03.06.2019 г.

**О Б Я В Я В А М :**

**„С.Р.” ЕООД** с ЕИК хххххххх, с адрес: гр. ххххххх, ул.”ххххххх” № хх, с управител Б. И.Н., за класирал се на първо място и спечелил търга за продажба на имот- частна общинска собственост, представляващ застроен УПИ І-39, в кв. 5 по плана на с. Тополница, общ.Петрич, с площ от 2778 кв.м. (две хиляди седемстотин седемдесет и осем квадратни метра), отреден за „производствено складови дейности”, ведно с двуетажна масивна сграда със застроена площ от 490 кв.м, при съседи на имота: изток-улица с о.т. 4-10; запад: улица с о.т. 3-11; север: улица с о.т. 3-4 и юг: УПИ ІІ, кв. 5.

Имотът е актуван с акт за частна общинска собственост № 3068/19.12.2012 г., вписан в дв.вх. рег. № 441/18.03.2013 г., № на оригинала ІІ-74, № 251, парт. номер – 17844,2244 на Служба по вписванията гр. Петрич.

С.Р.” ЕООД е предложил цена в размер на 60000 лв. (шестдесет хиляди лева)без ДДС.

На второ място се класира „Д.Ф” ЕООД с ЕИК хххххх, с адрес с. хххххххххх, общ. Петрич, обл. Благоевград с управител Д.И.В. с предложена от него цена 58000 лв. (петдесет и осем хиляди лева) без ДДС.

Заповедта да се обяви в сградата на Общинска администрация гр. Петрич на място достъпно до всички заинтересовани лица и в сайта на община Петрич.

При поискване от заинтересован участник същият има право да получи копие от заповедта.

След влизане в сила на заповедта, същата да се връчи на лицето спечелило търга.

В 7-дневен срок от влизане в сила на заповедта С.Р.” ЕООД трябва да заплати:

* 21348,00 лв.( двадесет и една хиляди триста четиридесет и осем лева), с включено ДДС на стойност 3558,00 лв. (три хиляди петстотин петдесет и осем лева), начислена съгласно чл. 45, ал.5, т.1 от ЗДДС върху сумата от 17790,00 лв.(седемнадесет хиляди седемстотин и деветдесет лева) представляваща крайната цената на земята, достигната при публичния търг. Сумата да бъде приведена по сметката на общината в Общинска банка АД, с/ка BG 94 SOMB 91308432510044, BIC- SOMBBGSF, вид на плащане 445600;
* Сумата от 42210,00лв.(четиридесет и две хиляди двеста и десет лева), представляваща крайната цена достигната при публичния търг за сградата разположена в имота- обект на продажбата. Сумата да бъде приведена по сметката на общината в Общинска банка АД, с/ка BG 94 SOMB 91308432510044, BIC- SOMBBGSF, вид на плащане 445500;

С.Р.” ЕООД е длъжен да внесе и:

* 2 % местен данък за сумата от 1271,16 лв. (хиляда двеста седемдесет и един лева и шестнадесет и стотинки) на основание чл. 44, ал. 1 от ЗМДТ и чл. 38 от Наредбата за реда за придобиване, управление и разпореждане с общинско имущество по сметката на общината в Общинска банка АД с/ка BG 94 SOMB 91308432510044, BIC- SOMBBGSF, вид на плащане 442500;
* 60 (шестдесет) лева такса представляващи стойността на разходите по изготвянето на оценката на имота по сметката на общината в Общинска банка АД с/ка BG 94 SOMB 91308432510044, BIC- SOMBBGSF, вид на плащане 448090;

След представяне на документи за извършените плащания в 7 дневен срок се сключва договор между община Петрич и лицето спечелило търга.

Ако лицето спечелило търга не внесе дължимите суми и такси до изтичане на определения срок, той губи правата си за сключване на договора , както и внесения депозит.

Настоящата заповед подлежи на обжалване в 14 – дневен срок от съобщаването й по реда на АПК, чрез община Петрич пред Административен съд - Благоевград.

След сключване на договора за продажба, внесеният за допуск до участие в търга депозит се връща.

Контрола по изпълнение на заповедта възлагам на ДИРЕКТОР НА Д.” ФИДУОС”- Борислав Коларов.

**КМЕТ НА ОБЩИНА ПЕТРИЧ:**

**ДИМИТЪР БРЪЧКОВ**